**Előterjesztés**

**Körmend Város Önkormányzata Képviselő-testülete 2022. május 12-i rendkívüli ülésére**

**Tárgy:** 2022. évi Országos Pálinka és Törkölypálinka Verseny keretében a „Pálinka Ünnepe” elnevezésű rendezvény megszervezése

Tisztelt Képviselő-testület!

Körmend város ad otthont a 2022. évi **Országos Pálinka és Törkölypálinka Versenynek,** melynek kizárólagos szervezője a Pálinkatörvényben foglaltak szerint a Pálinka Nemzeti Tanács. A versenyre kizárólag kereskedelmi forgalomba kerülő pálinkák nevezhetők. Az idei évben 340 pálinkát 41 főzde nevezett be.

A bírálóbizottság az arany, ezüst, bronz minősítések mellett dönt még az Év Pálinkája és az Év Főzdéje díjról is. A díjak ünnepélyes átadására Budapesten, a Parlamentben kerül sor, ahol az Életműdíjasok is átveszik kitüntetésüket.

Az esemény 2022. május 23-25. között kerül lebonyolításra**,** melyre várjuk természetesen a képviselőket is.

"Pálinka Ünnepe" címmel helyi kampány és programsorozattal egészül ki a rendezvény, melynekkeretében több helyen lesz kóstoltatás és gasztronómiai bemutató a város különböző helyein és a Batthyány kastélyban.

**„**A pálinka jó választás!” címmel flashmob keretében tűnnek fel a pálinkaházak véletlenszerűen a város különböző pontjain a verseny ideje alatt.

A program megvalósításához 3 millió Ft. költségvetési előirányzatot szeretnénk kérni a Testülettől. Kérem a Testületet, hogy a rendezvényt támogatni szíveskedjék.

**Határozati javaslat**

Körmend Város Önkormányzata Képviselő-testülete az Országos Pálinka és Törkölypálinka Verseny- 2022 program keretében megvalósításra kerülő **„Pálinka Ünnepe”** elnevezésű rendezvény teljeskörű lebonyolítását támogatja, és 2022. évi költségvetésében minderre 3 m Ft-ot biztosít.

Körmend, 2022.05.05.

**Bebes István**

**polgármester**